text: Ældre mand snublede og blev kørt over
  27 februar 2013 kl. 09.21
  En 78-årig mand fra Hedensted blev i går eftermiddags ramt af en bil, efter at han var snublet.
  Den 78-årige stod ved en fodgængerovergang i Hedensted, da han snublede og efterfølgende blev ramt af en bil.
  Han blev kørt til Aarhus Sygehus med en mulig blødning i hjernen, skriver Vejle Amts Folkeblad.
  Chaufføren af bilen kom ikke noget til.
  